Sosiale en Omgewingsverantwoordelikheid
(2023-2024 ATP belyn) 
REGERINGSVERANTWOORDELIKHEID & MISSIEVERKLARING LESVOORBEREIDING

· Verantwoordelikheid van verskillende regeringsvlakke
· Formuleer 'n persoonlike missie- en visieverklaring vir die lewe

KWARTAAL 2
4x40 min lesse
Week 8-11

	Les- nommer
	Inhoud
	Onderrigplan
	Tyds- toekenning
	Hulpbronne 
	Assessering 
	Leerder-aktiwiteite

	
	Onderwysernota Hierdie module skep ook 'n ruimte vir aktiewe leer. Sien asseblief die snit hieronder om jouself vertroud te maak.
Hulpbron vir die onderwyser om te kyk voordat jy begin wat AKTIEWE LEER-benadering in hierdie module verduidelik:
https://www.youtube.com/watch?v=wlaG99awCD8

	Verantwoordelikheid van verskillende regeringsvlakke
Brei uit oor die verantwoordelikhede van verskillende regeringsvlakke om:
· wette, regulasies en reëls te skep en wysig;
· gemeenskapsdienste te verskaf om veilige en gesonde leefomgewings te bevorder

	Inleiding en aktiwiteit
	5 min
	Les 1 – PowerPoint (Skyfies 1-2) 
Les 1 – Werkkaart (Aktiwiteit 1)
Les 1 – Werkkaart MEMO
	Basislyn-assessering
	Werkkaart


	
	
	Kyk en aktiwiteit 
	8 min
	Les 1 – PowerPoint (Skyfie 3)
KYK: https://www.youtube.com/watch?v=ocuJXY-CNRg
Les 1 – Werkkaart (Aktiwiteit 2) 
Les 1 – Werkkaart MEMO
	Informele assessering
	Werkkaart
Pas die kolomme - individuele aktiwiteit

	
	
	Onderrig 
	8 min
	Les 1 – PowerPoint (Skyfies 4-6)
Les 1 – Werkkaart (Aktiwiteit 3) 
Les 1 – Werkkaart MEMO
	
	Werkkaart


	
	
	Groep sktiwiteit
	        15 min
	Les 1 – PowerPoint (Skyfies 7-9)
Les 1 - Gevallestudie 1-7
(Gevallestudievrae op Skyfie 8)
	
	Gevallestudie en bespreking

	
	
	Refleksie-aktiwiteit 
	        4 min
	Les 1 – PowerPoint (Skyfie 10) 
Les 1 – Werkkaart (Aktiwiteit 4)
Huiswerk
	
	Werkkaart
Weerspieëling


	
	Voor die les:
	Leerders moet enige uitstaande aktiwiteite in die Les 1 – Werkkaart vir huiswerk voltooi

	2
	Verantwoordelikheid van verskillende regeringsvlakke
Bespreek krities die gemeenskap se verantwoordelikheid om omgewings en dienste te verseker wat 'n veilige en gesonde lewe bevorder 


	Inleiding en opsomming 
	5 min
	Les 2 – PowerPoint (Skyfies 1-2)
Les 2 – Werkkaart (Aktiwiteit 1)
Les 2 - Werkkaart MEMO
	
	Werkkaart
Flitsaktiwiteit


	
	
	Onderrig 
	5 min
	Les 2 – PowerPoint (Skyfies 3-4)
Les 2 – Werkkaart (Aktiwiteit 2)
Les 2 - Werkkaart MEMO
	
	Werkkaart


	
	
	Groepsktiwiteit
	18 min
	Les 2 – PowerPoint (Skyfie 5)
Les 2 – Werkkaart (Aktiwiteit 3)
Les 2 - Werkkaart MEMO
KYK: https://www.youtube.com/watch?v=Fyl6pGWVP5s&&t=33s
	
	Groepsaktiwiteit
Werkkaart


	
	
	Individuele aktiwiteit 
	5 min
	Les 2 – PowerPoint (Skyfie 6)
Les 2 – Werkkaart (Aktiwiteit 4)
	Informele assessering
	Individuele aktiwiteit
Werkkaart

	
	
	Refleksie-aktiwiteit en huiswerk
	7 min
	Les 2 – PowerPoint (Skyfie 7)
Les 2 – Werkkaart (Aktiwiteit 5)
KYK: 
https://www.youtube.com/watch?v=1igNupxkEDQ&&t=25s
Huiswerk
	
	Werkkaart
Refleksie


	
	Voor die les:
	

	3
	Verantwoordelikheid van verskillende regeringsvlakke
Brei uit oor opvoedkundige en intervensieprogramme wat omgewings en dienste aanspreek wat 'n veilige en gesonde leefstyl bevorder
[image: ]Evalueer impakstudies wat verband hou met projekte wat sosiale en omgewingskwessies aanspreek 



	Inleiding en refleksie-aktiwiteit 
	7 min
	Les 3 – PowerPoint (Skyfies 1-3) 
Les 3 – Werkkaart (Aktiwiteit 1)
Les 3 - Werkkaart MEMO
	Informele assessering regdeur die les
	Individuele aktiwiteit
Werkkaart


	
	
	Onderrig en groepsaktiwiteit
	23 min
	Les 3 – PowerPoint (Skyfies 4-5)
Les 3 – Werkkaart (Aktiwiteit 2-3)
Les 3 - Werkkaart MEMO
KYK: 
https://www.youtube.com/watch?v=vMrAHMPvYf4
	
	Groepsaktiwiteit (Verdeel groepe voor die les)
Werkkaart


	
	
	Onderrig en Refleksie 
	13 min
	Les 3 – PowerPoint (Skyfies 6-7) 
Les 3 – Werkkaart (Aktiwiteit 4)

	
	Individuele aktiwiteit
Werkkaart

	
	Voor die les:
	

	4
	Formuleer 'n persoonlike missie- en visieverklaring vir die lewe gebaseer op:
· persoonlike sienings, waardes, geloofstelsel, godsdiens, ideologieë, lewenstyl (fisiese en emosionele welstand), omgewingsverantwoordelik-heid, doelwitte vir studies en loopbaankeuses; 
· die impak van visie op: eie optrede en lewensgedrag
	Inleiding en onderrig 
	5 min
	Les 4 – PowerPoint (Skyfies 1-2)
	
	

	
	
	Individuele aktiwiteit
	15 min
	
Les 4 – PowerPoint (Skyfies 3-5)
Les 4 – Werkkaart (Aktiwiteit 1-4)
Inhoudsopsomming
	Informele assessering
	Individuele aktiwiteit
Werkkaart


	
	
	Toetstyd/ Huiswerk & Refleksie
	20 min
	
Les 4 – PowerPoint (Skyfies 6-7) 
Les 4 – Werkkaart (Aktiwiteit 5-6) 
Les 4 - Werkkaart MEMO
	Informele assessering
	Hersieningstoets-aktiwiteit
Werkkaart

GRAAD 12 Sosiale en Omgewingsverantwoordelikheid
(2023-2024 ATP belyn)

Verantwoordelikheid van verskillende regeringsvlakke
Brei uit oor die verantwoordelikhede van verskillende regeringsvlakke om:
· wette, regulasies en reëls te skep en wysig;
· gemeenskapsdienste te verskaf om veilige en gesonde leefomgewings te bevorder

Bespreek krities die gemeenskap se verantwoordelikheid om omgewings en dienste te verseker wat 'n veilige en gesonde lewe bevorder.

Brei uit oor opvoedkundige en intervensieprogramme wat omgewings en dienste aanspreek wat 'n veilige en gesonde lewe bevorder. 
      -       Evalueer impakstudies wat verband hou met projekte wat sosiale en omgewingskwessies aanspreek.

Formuleer 'n persoonlike missie- en visieverklaring vir die lewe gebaseer op:
· persoonlike sienings, waardes, geloofstelsel, godsdiens, ideologieë, lewenstyl (fisiese en emosionele welstand), omgewingsverantwoordelik-heid, doelwitte vir studies en loopbaankeuses; 
· die impak van visie op: eie optrede en lewensgedrag

INLEIDENDE AANTEKENINGE:

Die Les 1 – PowerPoint tot Les 4 – PowerPoint-dokumente dek saam die VIER lesse en bevat gedetailleerde notas vir elke skyfie wat jou (die onderwyser) deur die aktiwiteite sal lei. Gebruik die onderstaande LESVOORBEREIDING om te help met betrekking tot jou tydsraamwerk.

Die volgende aantekeninge is 'n opsomming van die VIER LESSE:
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Elke Leswerkkaart (bv. die Les 1 - Werkkaart) dien as 'n informele assessering om te bepaal of 'n leerder die konsepte wat in daardie les behandel word, verstaan.
· Sommige van die groepsaktiwiteite kan ook as individuele aktiwiteite voltooi word as jy van meer informele assesseringsgeleenthede hou.
· Deel die Inhoudsopsomming eers uit sodra al VIER lesse voltooi is.
· Voordat jy hierdie module onderrig, neem jou tyd om deur elke PowerPoint-aanbieding, Werkkaart en Werkkaart Memo te gaan om jouself deeglik voor te berei om elke les te onderrig.



As onderwyser, maak seker dat:
· leerders weet dat die klaskamer ‘n veilige plek is en almal moet respek toon vir mekaar se verskille.
· leerders aangemoedig word om 'n joernaal te hou om alle vrae neer te skryf waaroor hulle té ongemaklik is om in die klas te vra.
· konsepte gebruik word om jou onderrig saam te vat en jy moet te alle tye die leerders se begrip van die konsepte monitor. 
· diversiteit op 'n sensitiewe manier bestuur word om die volgende leer- en onderrighindernisse te akkommodeer:
· verskillende ouderdomsgroepe en ervarings en
· taal (om alle taalvlakke van leerders te akkommodeer, is nie moontlik nie, die taalbevoegdheidsvlakke van leerders is te uiteenlopend, maar jy moet daarop ingestel wees dat betekenisvolle leer wel plaasvind.)

LES 1:
Verantwoordelikheid van verskillende regeringsvlakke
Brei uit oor die verantwoordelikhede van verskillende regeringsvlakke om:
· wette, regulasies en reëls te skep en wysig;
· gemeenskapsdienste te verskaf om veilige en gesonde leefomgewings te bevorder


Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van SES vir hierdie les. Dit is vir algemene besprekings en groepsaktiwiteite.
· Druk afskrifte van die Les 1 – Werkkaart en EEN kopie per groep van die 
Les 1 – Gevallestudie 1-7 van hierdie les uit. Deel die werkkaart aan die begin van die les uit.
· [bookmark: _heading=h.dzgkig3oyzgc]Jy kan die Les 1 – PowerPoint, Les 1 – Werkkaart en Les 1 – Gevallestudie 1-7 aan leerders uitdeel om self deur te werk indien hul aanlyn is. 
· Lees deur die Les 1 – Werkkaart MEMO vir antwoorde op Aktiwiteit 1, 2 en 3.
· Moenie die Inhoudsopsomming uitdeel tot aan die einde van Les 4 nie.

Lestyd:

1. [bookmark: _heading=h.xj3mq07h9xhd]INLEIDING & AKTIWITEIT (5 min) 			 				      (Skyfies 1-2)

 Maak seker dat die klas in groepe van SES verdeel word VOORDAT jy met die les begin.

· Skyfie 1: Goeiemôre, Graad 12's. Vandag se tema gaan oor sosiale en omgewingsverantwoordelikheid. Dit is belangrik om te onthou dat alhoewel ons in 'n land woon waar ons baie regte het, elkeen van hierdie regte gebalanseer moet word met die verantwoordelikhede wat ons het om te verseker dat ons nie inbreuk maak op die regte van ander nie. 'n Voorbeeld hiervan is dat almal in die klaskamer die reg het om hul mening te lug, maar hul opinies moet nie diskriminerend teenoor ander in die klaskamer wees nie.
Die sleutels om die verantwoordelikhede wat ons het, te verstaan, is respek en empatie. Respek behels die begrip dat ons almal gelyk is en gelyk behandel moet word en empatie is om te begryp waardeur ander mense gaan.
Kom ons gaan voort.

· Skyfie 2: Kan jy sommige van die sosiale en omgewingskwessies onthou wat jy in graad 10 en 11 bespreek het? Kom ons neem 'n oomblik om 'n paar van die AGT sleutelkwessies waaroor jy geleer het, te hersien. Skryf in jou Les 1 - Werkkaart (Aktiwiteit 1) hierdie sleutelkwessies neer. Kom ons kyk hoeveel jy kan onthou.

(Onderwysersnota: Gee leerders 1min om hul antwoorde neer te skryf. Hulle kan terugvoer gee voordat jy deur die antwoorde op Skyfie 2 klik - dit sal een vir een verskyn)

MEMO-antwoord op Aktiwiteit 1: 
· Misdaad – raak gemeenskappe vanuit 'n veiligheids- en gesondheidsperspektief. As misdaad hoog is, sal mense onveilig in die gemeenskap wees, maar dit kan ook lei tot stres en vrees wat tot verdere gesondheidsprobleme in die gebied kan lei.
· Geweld – wat dikwels naby die huis of in die huis gepleeg word, plaas mense op 'n baie hoë veiligheidsrisiko en kan dikwels lei tot fisieke mishandeling wat ook mense se gesondheid beïnvloed.
· Armoede – In armoedige gebiede, woon mense dikwels in onveilige buurte waar hulle nie hulself kan beskerm nie, maar waar daar ook hoë vlakke van besoedeling is. Dit kan lei tot die verspreiding van siektes. Gemeenskappe met hoë vlakke van armoede het dikwels nie toegang tot behoorlike gesondheidsorgfasiliteite nie.
· Veiligheid en sekuriteit – In hoë misdaad- en geweldsbuurte kan daar 'n sterk bendeteenwoordigheid wees. Die veiligheidsmagte word dikwels tot die uiterste gestrek – en hulle het nie die vermoë om die gemeenskap veilig te hou nie.
· Daar is dikwels in armoedige gebiede 'n gebrek aan basiese dienste,  aangesien dit deur die plaaslike regering gelewer moet word, wat begrotingsbeperkings in die gesig staar.
· Ongelyke toegang tot basiese hulpbronne - is meer dikwels die gevolg van die plaaslike regering wat nie die verskaffing van basiese hulpbronne kan voorsien of onderhou nie. Die redes hiervoor kan uiteenlopend wees; soos kapasiteit en mannekrag om die taak te verrig of gebrek aan begroting weens wanbestuur of korrupsie.
· Oorstromings - As waterweë, damme of riviere nie behoorlik beveilig of onderhou word deur die plaaslike regering nie, is oorstromings meer geneig om te voorkom wanneer daar swaar reën is. Indien nooddienste nie goed toegerus en behoorlik beman is nie, kan dit tot bykomende druk op gemeenskappe en potensiële lewensverlies lei.
· Besoedeling - kom dikwels voor as daar 'n gebrek aan gemeenskapsregulering van die omgewing is. Óf daar is 'n gebrek aan sanitasiewerkers om die plaaslike omgewing skoon te maak, of daar is 'n gebrek aan regulering van verordeninge; en so besoedel maatskappye en/of gemeenskappe die omgewing en word dit 'n probleem. Dit kan verband hou met enigiets van rommel tot waterbesoedeling. Soms kan gebrekkige infrastruktuur daartoe lei dat riool in waterbronne lek.
       
2. KYK & AKTIWITEIT (8 min)  								           (Skyfie 3) 
· Skyfie 3: Kom ons ondersoek die rolle van verskillende regeringsvlakke 
Vir Aktiwiteit 2 (Les 1 – Werkkaart): 
KYK https://www.youtube.com/watch?v=ocuJXY-CNRg  en pas die DEFINISIE in Kolom B by die KONSEP in Kolom A

Sien Les 1 – Werkkaart MEMO vir antwoorde op Aktiwiteit 2

Verwys na Aktiwiteit 2 in Les 1 – Werkkaart MEMO vir modelantwoorde. 			
MEMO-antwoorde op Aktiwiteit 2: A6; B1; C5; D2; E7; F3; G8; H4
	              

3. ONDERRIG (8 min)  									      (Skyfies 4-6)

(Leerders moet Aktiwiteit 3 in hul Les 1 - Werkkaart voltooi, soos aangedui op Skyfies 4-6)

· Skyfie 4: Die sleutel om te onthou is dat verskillende regeringsvlakke verskillende verantwoordelikhede het.

In terme van die ontwikkeling en aanvaarding van wette – maak die Nasionale Regering deur die Parlement (die Nasionale Vergadering en die Nasionale Raad van Provinsies) wette vir die hele land. Provinsiale regerings sal wette vir die provinsies maak.
Plaaslike Regering of munisipaliteite maak verordeninge vir elke munisipaliteit.
'n Voorbeeld van die verhouding tussen Nasionale Wette, Provinsiale Wette en Munisipale Verordeninge sou 'n kwessie met betrekking tot die omgewing wees. Die Wet op Nasionale Omgewingsbestuur (2008) bepaal hoe afval weggedoen moet word en beperk sekere afvaltipes. In 2017 het die  Wes-Kaapse regering 'n wet aanvaar wat die beperking van organiese afval wat na vullishope (stortingsterreine) gestuur word, tot 50% beperk (met die bedoeling dat alle organiese afval teen 2027 in die Wes-Kaap herwin sal word). Plaaslike munisipaliteite stel dan aksieplanne op oor hoe hulle dit gaan vermag. 'n Voorbeeld hiervan is die Sentraal-Karoo-distrik se organiese afvalafleidingsplan. Dit is vasgestel deur die aanvaarding van 'n verordening. 
Hierdie konsep word in Skyfie 7 behandel.

· Skyfie 5: Dit is belangrik om die sleutelkonsepte soos hierbo uiteengesit te verstaan. 

Wette, regulasies en reëls
Wette kan gedefinieer word as statute of reëls wat deur die regering aangeneem word. Hierdie wette bepaal wat burgers binne 'n sekere land kan en nie kan doen nie. In Suid-Afrika neem die Nasionale Regering (Parlement) wette aan wat op die nasie as geheel van toepassing is. Provinsies kan hul wette aanneem om hul provinsies te regeer en munisipaliteite het hul eie verordeninge.
Regulasies word deur regeringsministers gemaak wat besonderhede gee oor hoe die wette toegepas word. Reëls is die riglyne binne die regulasies wat spesifieke besonderhede aan die regulasies gee.

· Skyfie 6: 
Nasionale wette en Provinsiale wette kan handel oor landbou; dobbelbedrywe; onderwys; gesondheidsdienste; behuising; natuurbewaring; padverkeer; toerisme en maatskaplike welsyn.
Sommige van die wette wat in die parlement aangeneem is wat handel oor gesondheid en sekuriteit sluit in:


· Die Nasionale Waterwet (1998) – reguleer waterhulpbronbestuur en die gehalte van watervoorsiening. 
· Nasionale Gesondheidswet (2003) – gee 'n uiteensetting van hoe provinsies en munisipaliteite gesondheidsorg aan die bevolking verskaf. 
· Wet op Nasionale Omgewingsbestuur (1998) – Beskerm die omgewing terwyl bewaring bevorder word; gee 'n uiteensetting van regulasies rakende besoedeling, afvalbestuur en die gebruik van natuurlike hulpbronne.
· Wet op Vleisveiligheid (2000) – beheer die gebruik van abattoirs; veiligheid van vleis wat geëet moet word en menslike behandeling van diere. 
· Wet op Omgewingsbewaring (1989) – monitor en beskerm die omgewing teen besoedeling en misbruik. 
· Wet op Verbruikersbeskerming (2008) – reguleer die verantwoordelikheid van kleinhandel en die verwagtinge van die publiek.

Sien die Les 1 – Werkkaart MEMO vir antwoorde op Aktiwiteit 3


4. GROEPSAKTIWITEIT (15 min) 							      (Skyfies 7-9)

· Skyfie 7: Gevallestudies 5min Leestyd en 10 min Bespreking
             Kom ons bespreek:
· Verdeel die klas in SES groepe.
· Elke groep moet die gevallestudie wat aan hul groep toegewys is, deurlees 
(Les 1 – Gevallestudie 1-7) en dan die vrae beantwoord (op Skyfie 8).
· Daar is twee basiese temas wat in hierdie gevallestudies behandel word: - Toegang tot water en 
 - Toegang tot elektrisiteit, 
maar die gevallestudies dek drie aspekte van hierdie temas.
· As 'n groep, nomineer iemand wat sal terugrapporteer oor die antwoorde op die vrae aan die res van die klas.           

Deel die Les 1 – Gevallestudie 1-7 uit, elke groep om slegs aan EEN gevallestudie te werk. 

(Onderwysersnota: Neem asseblief kennis dat die lengte van die gevallestudies langer is as dié wat gewoonlik in eksamens gebruik word, maar ons moedig geletterdheid aan of integreer dit. Leerders kan gevra word om aan verskillende groeplede paragrawe te gee om te lees – en hulle sodoende aan te moedig om bevoegdheid in geletterdheid te ontwikkel).


· Skyfie 8: Gevallestudievrae: 
· Watter sosiale of omgewingskwessie word in die gevallestudie bespreek? Wat sê die artikel oor die kwessie?
· Identifiseer watter regte verwaarloos is met betrekking tot die kwessies wat in hierdie artikel bespreek word. 
· Identifiseer en bespreek twee uitdagings vir omgewings- en/of gemeenskapsveiligheid wat in die artikel geopper word.
· Op watter regeringsvlak moet hierdie kwessie hanteer word? Verduidelik jou antwoord. 
· Bespreek hoe jou plaaslike gemeenskap 'n verskil kan maak om die impak van hierdie kwessies te verminder.
· Wat kan jy vandag doen wat dinge beter kan maak in jou gemeenskap?

· Skyfie 9: Sleutelkennis van gemeenskapsdienste:

Gemeenskapsdienste word deur munisipaliteite gelewer. Dit sluit onder meer in:

· Gratis basiese dienste aan diegene wat dit nie kan bekostig nie.
· Watertenks en houers vir droogtegeteisterde gebiede.
· Skep werksgeleenthede en programme om vaardighede aan te leer.
· Befonds en stig voedseltuine en voedingskemas.
· Bestuur gemeenskapsgesondheidsentrums en lewer maatskaplike dienste.
· Ontwikkel veilige ontspanningsruimtes, insluitend konstruksie en bestuur van sportfasiliteite.
· Bedryf gesondheidsprogramme wat kwessies soos voeding, MIV en Vigs en TB hanteer. 
· Vorm vennootskappe met polisiedienste om misdaadwagte en as misdaadafskrikmiddels te dien.
· Sien om na die welsyn van diere, insluitend siektebeheer onder diere in die gemeenskap.
· Bied skuiling aan straatkinders, ondersteun befondsing van weeskinders en verlate kinders. 
· Help slagoffers van dwelmmisbruik.
· Voorsien openbare vervoer. 
· Voorsien openbare toilette.
· Ontwikkel en onderhou begraafplase.

5. REFLEKSIE-AKTIWITEIT  (4 min)  							         (Skyfie 10)

· Skyfie 10: Ons het baie inhoud in vandag se les gedek. Ons het die afgelope drie jaar kennis oor die begrip van regeringstrukture en hul verantwoordelikheid om op sosiale of omgewingskwessies te reageer, afgehandel. Bestee nou tyd om Aktiwiteit 4
 (Les 1 – Werkkaart) te beantwoord terwyl jy oor die volgende nadink:

· Noem EEN omgewingskwessie wat jy voel deur jou plaaslike munisipaliteit aangespreek moet word?
· Hoe kan jy betrokke raak by die vermindering van rommel in jou plaaslike gemeenskap?
· Watter raad sal jy vir jou jonger broer/ suster/ vriend gee oor hoekom dit belangrik is om vrywillig te werk?

HUISWERK: Voltooi Aktiwiteit 4 op jou eie (d.w.s. dit is 'n individuele aktiwiteit)
(Moedig die klas aan om stil te wees in hierdie tyd totdat jy sê hulle kan praat. Dit kan selfs help 
om musiek te speel.)

LES 2:
Verantwoordelikheid van die gemeenskap
Bespreek krities die gemeenskap se verantwoordelikheid om omgewings en dienste te verseker wat 'n veilige en gesonde lewe bevorder

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER. Dit is vir algemene besprekings en groepsaktiwiteite.
· Druk die Les 2 - Werkkaart uit en deel dit aan die begin van die les uit.
· Jy kan die Les 2 - PowerPoint  en Les 2 - Werkkaart met leerders deel om self deur te werk indien hul aanlyn is. 
· Lees deur die Les 2 - Werkkaart MEMO vir antwoorde op Aktiwiteit 1, 2 en 3.

Lestyd

       Maak seker dat die klas in groepe van VIER/VYF verdeel word VOORDAT jy met die les begin.

1. INLEIDING & OPSOMMING AKTIWITEIT  (5 min)					      (Skyfies 1-2)

· Skyfie 1: Goeiemôre, graad 12's. In ons vorige les het ons na gemeenskapsdienste te kyk.
· Skyfie 2: Om saam te vat: skryf asseblief in Aktiwiteit 1 van jou Les 2 – Werkkaart neer wat jy kan onthou van gemeenskapsdienste onder bogenoemde opskrifte. 

(Nadat leerders 3min gehad het om saam te vat) – Onderwyserinset 2-3min.

Herinner die klas daaraan dat gemeenskapsdienste die volgende kan wees:
· basiese dienste soos water, elektrisiteit en riolering insluit; 
· dit kan struktureel wees soos parke, sportsentrums of stadions; 
· dit kan programme soos geletterdheids- of welstandsprogramme, rehabilitasieprogramme of selfs indiensnemingsinisiatiewe wees.
(Laat leerders dink aan sekere dienste en inisiatiewe waarvan hulle dalk bewus is.)

Gemeenskapsdienste word deur plaaslike regering en munisipale rade aan die gemeenskap gelewer, dit kan ook deur NRO's; geloofsgebaseerde organisasies; besigheidsinisiatiewe en vrywilligers aan die gemeenskap verskaf word.
Elke gemeenskap het hierdie dienste nodig om veilige en gesonde omgewings te skep, veral waar hulle andersins nie sou gehad het nie. 

Elke leerder sal waarskynlik ook 'n persoonlike reaksie hê oor wat hulle kan doen om betrokke te raak. Die gemeenskap kan inisiatiewe ondersteun deur vrywilligerswerk te doen of hulpbronne en finansies te skenk om dit te ondersteun. Ingevolge munisipale dienste kan gemeenskapslede tariewe en belasting betaal waar van toepassing.

2. ONDERRIG (5 min)  									      (Skyfies 3-4)

· Skyfie 3: Onderwyserinset 4min

Die konsepte wat belangrik is in hierdie les, volgens van die ATP, sentreer rondom die gemerkte konsepte.
· Gemeenskap se verantwoordelikheid – elke gemeenskapslid moet aktief betrokke wees by die verbetering van hul gemeenskap deur deelname aan inisiatiewe en ondersteuning van programme wat die gemeenskap ophef. Ideaal gesproke moet gemeenskapslede saamwerk sodat hulle behoeftes kan identifiseer en probeer om daardie behoeftes te bevredig. Wat is van die behoeftes in jou gemeenskappe?
· Veilige omgewings en dienste – dit is die basiese dienste en programme en fasiliteite / infrastruktuur wat nodig is vir 'n veilige en gesonde lewe.

(Gebruik die straatlig-metafoor) 'n Straatlig is dikwels iets wat ons as vanselfsprekend aanvaar, maar wanneer dit nie daar is nie, word verskillende kwessies belangriker. 
· 'n Straatlig dra by tot veiligheid - as dit nie werk nie, kan voetgangers wat snags loop en / vroegoggend werk toe gaan, nie raakgesien word nie. 
· Misdadigers kruip dikwels in die donkerte weg en so word dit onveilig om dit buite te waag. 
· As mense vroegoggend of laat in die nag oefen, sal hulle straatligte gebruik om hul paaie te verlig en dus dra 'n straatlig by tot 'n gesonder leefstyl tydens oefening.
· Wat moet 'n lid van die gemeenskap doen as daar straatligte buite werking in die gemeenskap is? Kontak die plaaslike munisipaliteit. 
Bevorder 'n veilige en gesonde leefstyl – elke persoon het die reg op veiligheid en sekuriteit en gesondheid. Wanneer die gemeenskap gelukkig en veilig is, het dit 'n doel, en hulle sal sterker gemeenskappe én uiteindelik nasies kan bou.

· Skyfie 4: Kom ons neem 'n vinnige werksessie. Voltooi Aktiwiteit 2  (Les 2 – Werkkaart) terwyl julle bespreek. 

In jou eksamens sal jy baie vrae teëkom wat sal assesseer hoe jy jou kennis kan toepas deur jou begrip te wys en antwoorde te soek (deur die proses wat toepassing / evaluering / ‘n  kritiese bespreking insluit). In hierdie les sal ons 'n saak krities bespreek. Om die vraag effektief te beantwoord en vier punte te verdien, kom ons kyk na die volgende:
i. anvanklik moet jy die probleem stel; 
ii. pak dan die verklaring uit / ontleed  - wat beteken dit / wat is jou begrip van die verklaring; 
iii. motiveer dan wat jy gesê het  - wat is jou rede om hierdie verklaring of gevolgtrekking te maak en
iv. gee laastens 'n uitkoms - 'n gevolg of oplossing - vir die probleem. 

Kom ons kyk nou na 'n voorbeeld: 

Voorbeeld: Bespreek krities waarom straatligte so belangrik is vir gesondheid en veiligheid.

VERKLARING: Straatligte verskaf lig in die nag en help sekuriteit en kan selfs gesondheids-gevolge hê.
ONTLEED DIE VERKLARING: Mense word dikwels gedwing om snags te loop in gevaarlike gebiede waar sigbaarheid 'n probleem is en misdadigers skuil ook in die donker
MOTIVEER: Om in die donker te loop, verhoog die risiko om in 'n voetgangersongeluk te beland, of om deur misdadigers geteiken te word, aangesien niemand die persoon kan sien loop nie. 
UITKOMS: Om lig te hê, sal daartoe lei dat mense veiliger voel en beter versorg word in die gemeenskap. Dit sal lei tot 'n meer positiewe en produktiewe gemeenskap.


3. GROEPSAKTIWITEIT (18 min) 							           (Skyfie 5)

· Skyfie 5: Leerders sal die volgende vrae in Aktiwiteit 3 uit hul Les 2 - Werkkaart vir hierdie les beantwoord. 
KYK: https://www.youtube.com/watch?v=Fyl6pGWVP5s&&t=33s  

(Onderwysersnota: Die video is 6,34  minute lank en die bespreking behoort nog 12 minute te
neem.)

Maak seker dat leerders in groepe van VIER / VYF verdeel is.

· Identifiseer ten minste VIER uitdagings wat in hierdie snit uitgelig word. 
Leerders kan kwessies soos oorbevolking; werkskepping en ekonomiese groei; armoede en ongelykheid; die behoefte aan sterk gemeenskapsleierskap; die opgradering van stedelike ruimtes; die behoefte aan verbeterde diensverskaffing; die opgradering van vervoerstelsels; verbeterings in behuising; die potensiële impak van klimaatsverandering, identifiseer.
· Hoe beïnvloed hierdie uitdagings 'n gesonde en veilige omgewing?
Lae ekonomiese groei lei tot verhoogde werkloosheid – dit kan ook lei tot ‘n toename in siektes en potensiële toenames in misdaad. Die uitdagings rakende vervoerstelsels beteken dat pendelaars gedwing word om lang afstande en lang ure werk toe te reis. Die paaie en vervoerstelsels is onvoldoende en is dikwels oorvol en onveilig. Onvoldoende behuising kan lei tot oorbevolking en onhigiëniese toestande.  
· Watter belanghebbendes is betrokke om die probleem te probeer oplos?
Regering; internasionale finansies (soos die Wêreldbank); stadsbeplanners; gemeenskapsleiers en gemeenskapslede.
· Kies twee van die genoemde kwessies. Hoe sal julle as groep hierdie probleme oplos? Bied jou bevindinge as 'n breinkaart in jou werkkaart aan. Groepe sal probleme wat in die video geopper word, kortliks kan oplos. As onderwyser, lei hulle na konkrete en praktiese oplossings.  
(Onderwysernota: Om die uitkomste of oplossings te kan identifiseer, is nodig vir eksamenvoorbereiding, aangesien dit deel vorm van motiverings- of redenasievaardighede. Dit is belangrik vir eksamendoeleindes.)
   

4. INDIVIDUELE AKTIWITEIT (5 min)  							           (Skyfie 6) 

· Skyfie 6: Aktiwiteit 4 (Les 2 – Werkkaart) is 'n refleksie-oefening. Leerders word aangemoedig om na te dink en EEN kwessie te kies wat hul gesondheid en veiligheid beïnvloed.


5. REFLEKSIE-AKTIWITEIT (7 min)  							           (Skyfie 7)  

· Skyfie 7: 
KYK: https://www.youtube.com/watch?v=1igNupxkEDQ&&t=25s

As deel van die refleksie moet leerders aangemoedig word om op die videogreep te reageer in die vorm van 'n joernaal of dagboekinskrywing in Aktiwiteit 5 (Les 2 – Werkkaart). 

Skryf 'n joernaalinskrywing – besin oor wat vandag vir jou uitgestaan het oor vrywilligerswerk.

             Wat is van die voordele van vrywilligerswerk vir die vrywilliger en vir die gemeenskap? 
· Voordele vir vrywilliger: 
· Voordele vir gemeenskap:




LES 3:
Verantwoordelikheid van verskillende regeringsvlakke
Brei uit oor opvoedkundige en intervensieprogramme wat omgewings en dienste aanspreek wat 'n veilige en gesonde lewe bevorder. 
· Evalueer impakstudies wat verband hou met projekte wat sosiale en omgewingskwessies aanspreek.

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders aan die begin van die les in groepe van SES. Dit is vir algemene besprekings en groepsaktiwiteite. 
· Knip ongeveer TWINTIG vierkante uit papier uit of verskaf post-it- of plaknotas per groep.
· Druk kopieë van die Les 3 - Werkkaart en deel dit aan die begin van die les uit.
· Jy kan die Les 3 – PowerPoint en Les 3 – Werkkaart met leerders deel om self deur te werk indien hulle aanlyn is.
· Lees deur Les 3 – Werkkaart MEMO vir antwoorde op Aktiwiteit 1, 2 en 3.

Lestyd

Maak seker dat die klas in groepe van SES verdeel word VOORDAT jy met die les begin.

1. INLEIDING EN PAAR AKTIWITEIT  (7 min)  						      (Skyfies 1-3)

· Skyfie 1: Goeiedag, graad 12's!
· Skyfie 2: In die vorige les het ons geleer van die uitdagings wat gemeenskappe in die gesig staar. Om sommige van die kwessies wat bespreek is, te herroep, werk saam (in pare) en identifiseer vinnig sommige van die kwessies wat op die skerm uitgelig word. Skryf antwoorde neer in jou Aktiwiteit 1 (Les 3 – Werkkaart).
(Gee 2min vir leerders om van die kwessies neer te skryf.) Soos hulle terugvoer na die 
klas gee kan jy hulle lei na die volgende kwessies wat gemeenskappe in die gesig staar:
· Voldoende voedsel/voeding/gesonde eetgewoontes
· 'n Gevestigde arbeidsmag; volhoubare ekonomie
· Behoorlike gesondheidsorg; welstand vir kinders
· Sorg vir bejaardes 
· Behuising en stedelike verfraaiing
· Beplande ontspanningsruimtes; lewe 'n gesonde aktiewe leefstyl

In die volgende skyfie sal ons kwessies identifiseer wat Suid-Afrikaners raak.

· Skyfie 3: Leerders word aangemoedig om die kwessies te identifiseer wat armer gemeenskappe in Suid-Afrika raak. 
(Gee leerders 'n verdere 2min om die skyfie te verwerk.)
· Toegang tot voldoende behuising en sanitasie
· Toegang behoorlike onderwys in 'n veilige omgewing vir almal
· Die behoefte aan gemeenskapsgesondheidsinisiatiewe vir siektes, soos MIV en TB
· Toegang tot behoorlike voeding vir kinders binne ons gemeenskappe
· Die uitdaging van geweld binne gemeenskappe en onveilige openbare vervoer


2. ONDERRIG EN GROEPSAKTIWITEIT (5 min + 18 min) 				      (Skyfies 4-5)

· Skyfie 4: Leerders kan verwys na Aktiwiteit 2 (op hulle Les 3 – Werkkaart).

Leerders moet die definisies van opvoedkundige programme/Inisiatiewe  en intervensieprogramme/inisiatiewe neerskryf.  (Gee 4-5min om die konsepte te leer. )

Opvoedkundige programme poog om mense te onderrig en bewus te maak van kwessies wat hulle gemeenskap raak. Dit word gedoen met die doel om die probleem op te los en mense se reaksies op hierdie kwessies te verbeter. Voorbeelde sluit in: iThembalethu wat 'n impak op die gemeenskap in Cato Manor het om skoolkinders oor MIV en Vigs op te voed.

Intervensieprogramme poog aktief om 'n verandering in 'n gemeenskap te maak. 'n Voorbeeld hiervan kan gemeenskapsgesondheidsingrypingsprogramme (CHIP's) herwinningsinisiatiewe wees; NICRO sosiale bewusmakingsprogram onder leerders van 'n skoolgaande ouderdom. 

· Skyfie 5:
Kyk: https://www.youtube.com/watch?v=vMrAHMPvYf4
Hierdie video handel oor veilige openbare ruimtes.
In hul groepe sal leerders die vrae wat in Aktiwiteit 3 gestel word, bespreek en beantwoord.  Elke groep moet een persoon nomineer om terugvoer aan die klas te gee. (Die video is 6 min20s lank en die bespreking en terugvoer nog 12min)
· Brei uit oor sommige van die uitdagings wat die End Street North Park-inisiatief probeer aanspreek. 
Die groot uitdaging is veiligheid, aangesien inwoners van die stad nie 'n veilige ruimte het om bymekaar te kom nie. Hulle noem dat dit dikwels gebiede is vir misdaad en dwelms. Dwelmmisbruik is een van die ander groot kwessies wat uitgelig word. Geestesgesondheid is ook 'n probleem, aangesien mense wat in die middestad woon nie toegang tot enige ontspanningsruimtes het nie.
· Watter sleutelbelanghebbendes is by hierdie inisiatief betrokke? Waarom is dit belangrik dat hierdie belanghebbendes betrokke is? 
Die projek is 'n samewerking tussen die plaaslike munisipaliteit; stadsdepartemente en private maatskappye wat bereid is om befondsing te verskaf; NRO's en sosiale aktiviste binne die gemeenskap; en uiteindelik die gemeenskapslede self. Dit is belangrik dat al hierdie belanghebbendes betrokke raak omdat dit 'n gevoel van eienaarskap en prestasie binne die gemeenskap skep. Dit bring die plaaslike gemeenskapslid in kontak met mense wat fondse vir hernuwing kan genereer, en lei tot 'n gesonder en veiliger gemeenskap.
· Hoe kan hierdie inisiatief as 'n intervensieprogram gesien word?
Die inisiatief kan gesien word as 'n intervensieprogram omdat hulle stedelike ruimtes wil verander en die vooruitsigte van die gemeenskap verbeter. Hulle probeer om dit fisies 'n veiliger ruimte te maak.
· Op watter manier kan hierdie inisiatief as 'n opvoedkundige program gesien word?
Die park is 'n samewerking met die mense in die gemeenskap wat bemagtig is om die park te vestig en in stand te hou, wat geleentheid skep vir die ontwikkeling van vaardighede. Dit skep ook 'n ruimte waar sport onderrig kan word en opvoedkundige inisiatiewe kan plaasvind.
· Hoe het hierdie inisiatief ten doel om 'n veilige en gesonde leefstyl te bevorder?
Die park word 'n veilige ruimte waar mense kan ontspan en saamkom, weg van die bedreiging van dwelms en misdadigers. Mense kan die park gebruik vir aktiwiteite en gemeenskapsvorming, waardeur beide fisiese en geestelike / emosionele welstand bevorder word.

3. ONDERRIG EN REFLEKSIE (5 min + 8 min)  						      (Skyfies 6-7)

· Skyfie 6: Gee leerders 5min om na te dink – dit is 'n persoonlike refleksie.
Hulle kan hul antwoorde op die volgende vrae in hul werkkaart onder Aktiwiteit 4 neerskryf:
· Watter inisiatiewe kan jou gemeenskap bevoordeel?
· Hoe dink jy kan jy 'n verskil maak?

· Skyfie 7: Die definisie van 'n impakstudie is 'n ingrypingstrategie wat 'n kombinasie is van elemente of strategieë wat ontwerp is om veranderinge aan te bring of die toestande onder individue of 'n hele bevolking te verbeter. Dit sluit dienste in wat deur die regering gelewer word om ekonomiese ongelykhede te verminder en maatskaplike welsyn te bevorder. 'n Strategie kan 'n sosiale risiko of uitdaging herstel of voorkom.
Leerders het moontlik ook gehoor van lewensvatbaarheidstudies, omgewingsimpakstudies of omgewingsoudits. 

Drie vrae kan aan leerders gestel word rakende impakstudies.
· Wat is die doel van 'n impakstudie?
· Waarom is dit belangrik om 'n impakstudie vir sosiale en omgewingsinisiatiewe te doen?
· Hoe kan jy die impak van jou betrokkenheid meet?




LES 4:
Formuleer 'n persoonlike missie- en visieverklaring vir die lewe gebaseer op:
· Persoonlike sienings, waardes, geloofstelsel, godsdiens, ideologieë, lewenstyl (fisiese en emosionele welstand), omgewingsverantwoordelikheid, doelwitte vir studies en loopbaankeuses
· Impak van visie op: eie optrede/ lewensgedrag

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 4 - Werkkaart en Inhoudsopsomming vir hierdie les uit. Deel Les 4  – Werkkaart aan die begin van die les en Inhoudsopsomming aan die einde van die les uit. 
· Jy kan die Les 4 – PowerPoint en Les 4  – Werkkaart met leerders deel om self deur te werk indien hulle aanlyn is. 
· Lees deur die Les 4 – Werkkaart MEMO vir antwoorde op Aktiwiteit 5.

Lestyd

Onderwysersnota: Hierdie les sal geen groepsaktiwiteite hê nie, om leerders die geleentheid te gee om op toets- /eksamentipe vrae te fokus.

1. INLEIDING & ONDERRIG  (5 min) 					 		      (Skyfies 1-2)

· Skyfie 1: Goeiedag, graad 12's. Ons het aan die einde van hierdie reeks lesse gekom. Ons het die afgelope paar weke deur 'n reis gegaan om te kyk hoe plaaslike en munisipale regering 'n positiewe indruk op die samelewing kan laat. Miskien is jy die afgelope paar weke uitgedaag om betrokke te raak en vrywillig by 'n organisasie in jou omgewing te werk. Maar wat van: jy het nie tyd nie, matriek is baie stresvol. Dit lyk net onmoontlik?

Ons kom by hierdie stadiums in ons lewens waar ons ons lewens herevalueer. Ons kyk weer na wat ons doen wat ons dae volmaak en bring veranderinge aan wat ons help om nader aan ons doelwitte te kom. Bv.: miskien het jy elke jaar klubsokker gespeel sedert jy 8-jaar oud was, maar hierdie jaar het jy gekies om eerder net vir jou skool te speel, sodat jy kan fokus om te studeer eerder as om heeltyd sport te beoefen. Ons neem hierdie soort besluite omdat ons drome en doelwitte het van waar ons graag wil eindig.

Hoe bereik jy jou doelwitte in die toekoms?

· Skyfie 2: Ek is mal oor hierdie aanhaling van Winston Churchill "Hy wat nie beplan nie, beplan om te misluk.” Jy het 'n plan vir jou toekoms nodig. Ons noem hierdie plan 'n 'persoonlike missieverklaring'. 'n Persoonlike missieverklaring is 'n plan vir jou lewe wat alle hoofkategorieë van jou lewe dek: jou waardes, persoonlike sienings, fisiese en emosionele welstand, omgewingsverantwoordelikheid en doelwitte vir loopbaankeuses

Stephen Covey verduidelik dat 'n missieverklaring nie iets is wat jy oornag skryf nie. Dit verg diep introspeksie en noukeurige ontleding om jou eie persoonlike missieverklaring te skep. Selfs wanneer jy dit voltooi het, wil jy dit dalk gereeld hersien en klein veranderinge aanbring soos jou prioriteite en omstandighede verander. Sodra jy jou persoonlike missieverklaring geskryf het en jy is tevrede daarmee, sal dit jou eie persoonlike grondwet word. Dit sal jou visie en waardes uitdruk en dit sal jou in die lewe lei. 
'n Visie is die groter prentjie – 'n stel waardes wat jou in staat sal stel om die soort mens te word wat jy streef om te wees. 'n Missieverklaring is die manier waarop jy die visie vir jou lewe sal bereik. Om 'n voorbeeld uit argitektuur te gee - jou visie sou die tipe huis wees wat jy sou bou, maar die missiestelling sou die bloudruk wees wat jy volg om daardie huis te bou. 

(Onderwysernota: die volgende drie skyfies sal saam met Aktiwiteit 1-4 werk en leiding gee vir elke stap. Gee leerders 5min per skyfie om aan hul missieverklaring te werk en om die riglyne in Aktiwiteit 1-4 te gebruik.)

2. [bookmark: _heading=h.wqgv3vv4d34n]INDIVIDUELE AKTIWITEIT (5 min + 5 min + 5 min)  					      (Skyfies 3-5)
[bookmark: _heading=h.fa337jg3fblw]
· [bookmark: _heading=h.cr2go2ivy0q8]Skyfie 3: Wanneer jy 'n persoonlike missieverklaring skryf, waar begin jy?

Daar is VIER faktore waarna ons sal kyk:

A: Begin deur na te dink oor watter waardes vir jou belangrik is. Kyk na die lys op die skyfie en dui jou top VYF waardes aan wat jy voel belangrik is. Sê waarom jy elke waarde gekies het en waarom dit vir jou belangrik is. Verduidelik hoe hierdie waardes jou reaksies op die mense in jou lewe beïnvloed.

B: Vervolgens moet jy jou persoonlike sienings oorweeg  (Aktiwiteit 2).
Dit is jou eie persoonlike reaksies en menings oor jou toekoms, godsdiens, kultuur en waardes. Oorweeg hierdie DRIE gebiede. Skryf jou eie persoonlike siening oor elk van hierdie punte.

· Die belangrikheid van 'n universiteitsgraad om 'n suksesvolle loopbaan te hê
· Hoe belangrik is familie in jou lewe? Hoe definieer dit hoe jy leef?
· Wat is jou mening oor die belangrikheid daarvan om elke dag te oefen?

· Skyfie 4:
C: Om jou persoonlike missiestelling te skryf, moet jy diep duik om jou prioriteite en oortuigings te verduidelik en te verstaan; en om jou gedrag in lyn te bring met jou oortuigings. Jy sal ophou toelaat dat die lewe jou dryf. In plaas daarvan sal jy 'n missie hê en jy sal jou lewe volgens hierdie missie lei. Dit beteken om te weet wat jy glo en watter ideologie (geloofstelsel) jy glo jyself en die samelewing moet nastreef.





[bookmark: _heading=h.ikup6h7m7ywn]Lees die voorbeeld in Aktiwiteit 3 en lig voorbeelde uit die teks van geloof en ideologie uit.

						
· Skyfie 5: Die laaste deel van jou persoonlike missiestelling is om jou lewenstyl, omgewingsverantwoordelikheid en doelwitte in ag te neem.
Jou leefstyl is hoe jy nou leef. Bv. hoe gereeld jy oefen of hoe gesond jy eet. Onthou jou missiestelling is 'n doelwit, so dit kan insluit wat jy graag wil bereik. Dit kan ook emosionele welstand en doelwitte vir familie, soos om eendag getroud te wees, insluit.
Ons het die afgelope paar lesse gesien hoe belangrik dit is om omgewingsverantwoordelik te wees. Oorweeg hoe jy van plan is om meer volhoubaar te leef.
Laastens, wat is jou doelwitte vir jou loopbaankeuses / of studies in die komende jare.
Beantwoord die vrae oor Deel D van Aktiwiteit 4 (in jou Les 4 – Werkkaart).

            Deel die Inhoudsopsomming uit

3. TOETSTYD EN REFLEKSIE (20 min) 							       (Skyfie  6-7)

· Skyfie 6: Hierdie volgende afdeling kan 'n bietjie langer neem as die les. Hierdie vrae is daar om jou te help om voor te berei vir jou eksamens hierdie kwartaal. Beantwoord hierdie vrae asof dit 'n regte toets is, sodat jy kan sien hoe goed jy die konsepte uit hierdie onderwerp verstaan.
Voltooi Aktiwiteit 5 – Informele Assessering (in jou Les 4 – Werkkaart).
              (Noem aan leerders dat 'n KRITIES BESPREEK vraag ingesluit word)
              Voltooi Aktiwiteit 5 op jou eie (d.w.s. dit is 'n individuele aktiwiteit)
              Antwoorde op die vrae sal voor die einde van die les as 'n klas bespreek word.

             Verwys na Aktiwiteit 5 in Les 4 – Werkkaart MEMO vir modelantwoorde.


Skyfie 7: Die uitdaging om 'n persoonlike missiestelling te skryf, is om te sien waar jy op die oomblik veranderinge in jou lewe moet aanbring om te kom waar jy eendag wil wees.
· Beskryf in jou refleksie (Aktiwiteit 6) DRIE areas van jou persoonlike missieverklaring wat nou veranderinge benodig. Bespreek watter veranderinge jy kan aanbring.

